Document ID: /roh_data/filtered/fineweb-2-filterrobots_roh.jsonl.gz/33095

Sur da nus
L'UCP ha per intent la tgira e la promoziun dils interess commercials e professiunals da ses commembers sco era dalla communitad.
En special ha l'UCP ils suandonts pensums:
- unir tuts representants da commerci e professiun da Mustér;
- susteniment da tuttas stentas, las qualas surveschan ad in sanadeivel svilup economic dalla vischnaunca e dalla regiun;
- tgira dils interess da professiun indigena viers las autoritads e la publicitad;
- prender posiziun tier damondas economicas, politicas ed autras, las qualas tangheschan la vischnaunca e la regiun ni ils interess communabels dils commembers dall'UCP;
- cumbatter la concurrenza illoiala da scadin'uisa;
- informar ils commembers sur d'impurtontas damondas economicas e politicas;
- tgira e promoziun d'interess professiunals dallas clamadas ch'appartegnan all'UCP;
- promoziun digl agid professiunal propri;
- promoziun dalla scolaziun professiunala;
- promoziun dalla collaboraziun cun las autras uniuns da commerci sin plaun regiunal e surregiunal;
- organisaziun dall'EX mintga 4 onns.
Commembers dall'uniun san esser:
persunas naturalas e giuridicas ord commerci, industria e menaschis da prestaziun da survetsch cun domicil ni sedia da fatschenta ella vischnaunca da Mustér ni el direct contuorn;
persunas, firmas ed organisaziuns che stattan datier dil commerci e hanletg.
Fatschentas vegnan per regla representadas entras il meinafatschenta.
L'UCP ei ina secziun dall'uniun grischuna d'artisanadi e mastregn. www.kgv-gr.ch
Actualmein ein 110 fatschentas ni persunas commember dall'UCP.